b'\n_START_ARTICLE_\nEstela \xc5\xa0vedska\n_START_SECTION_\nRojstvo\n_START_PARAGRAPH_\nEstela se je rodila 23. februarja ob 4:26 po srednjeevropskem \xc4\x8dasu. Rojstvo so pozdravili s salutiranjem 21. topov na otoku Skeppsholmen, ki je nasproti kraljeve pala\xc4\x8de v glavnem mestu Stckholm. Njena imena in naziv je 24. februarja 2012 objavil njen dedek kralj Karl XVI. Gustav. O\xc4\x8de princese je po poroki z njeno mamo registriral svoj pravni priimek kot Bernadotte, saj njena mama pripada tej kraljevi dinastiji. Princesa Estela, tako kot drugi \xc4\x8dlani kraljeve dru\xc5\xbeine, nima priimka._NEWLINE_Pri\xc5\xa1lo je do \xc5\xa1pekulacij, \xc4\x8de je Estela dobila svoje ime v \xc4\x8dast grofici Esteli Bernadotte (1904-1984), ameri\xc5\xa1ki \xc5\xbeeni grofa Folka Bernadotta. 24. februarja 2012 je kralj oznanil na seji kabineta njeno ime in povedal, da je ime Estela zelo blizu njeni materi in tudi dru\xc5\xbeini. Sin grofice Estele Bernadotte, Folke Bernadotte mlaj\xc5\xa1i, je dejal v intervjuju, da je zelo po\xc4\x8da\xc5\xa1\xc4\x8den, da je Estela (kot je domneval) bila poimenovana po njegovi materi in da ima kraljeva dru\xc5\xbeina poseben odnos do nje in njenega dobrodelnega dela.\n_START_SECTION_\nKrst\n_START_PARAGRAPH_\nEstela je bila kr\xc5\xa1\xc4\x8dena 22. maja 2012 v kraljevi kapeli v Stockholmski pala\xc4\x8di v Stckholmu na \xc5\xa0vedskem. Njeni botri so princ Karl Filip, vojvoda V\xc3\xa4rmlandski (njen stric), Anna Westling S\xc3\xb6derstr\xc3\xb6m (njena teta), kralj Viljem-Aleksander Nizozemski (takrat princ Oranja), danska prestolonaslednica Marija in norve\xc5\xa1ki prestolonaslednik Haakon. Bila je kr\xc5\xa1\xc4\x8dena v dru\xc5\xbeinski starinski obleki za krst, ki jo je prvi\xc4\x8d nosil princ Gustav Adolf, ko je bil kr\xc5\xa1\xc4\x8den leta 1906. Njeno ime in datum krsta sta bila dodana v vezenino na obleki. Na dan krsta je iz\xc5\xa1la in bila objavljena omejeno izdaja molitvenika z naslovom Molitvena knjiga princese Estele (\xc5\xa0vedsko: Prinsessan Estelles b\xc3\xb6nbok).\n_START_SECTION_\nPolo\xc5\xbeaj\n_START_PARAGRAPH_\nEstela je druga v vrsti za nasledstvo na \xc5\xa1vedski prestol. Princesa Estela je prva \xc5\xbeenska v \xc5\xa1vedski zgodovini, ki se je rodila s pravico do dedovanja krone in ne more biti nadome\xc5\xa1\xc4\x8dena z rojstvom mo\xc5\xa1kega dedi\xc4\x8da ter tudi prva oseba v \xc5\xa1vedski zgodovini, ki se je rodila \xc5\xbeenski prestolonaslednici. Edini dve \xc5\xa1vedski princesi, ki se rodili prvi v vrsti za prestol so sta bili prestolonaslednici ob njunim rojstvom: Kristina (ki je s\xc4\x8dasoma postala kraljica) in Hedvig Sofija (ki je izgubila ta polo\xc5\xbeaj ob rojstvu mlaj\xc5\xa1ega brata).\n_START_SECTION_\nIzobra\xc5\xbeevanje in kraljeve naloge\n_START_PARAGRAPH_\nKot drugi v vrsti za \xc5\xa1vedski prestol je bila Estela v o\xc4\x8deh javnosti \xc5\xbee od rojstva. 17. maja 2014 je dveletna Estela opravila svojo prvo uradno dol\xc5\xbenost, kar je bila otvoritev pravlji\xc4\x8dne poti v T\xc3\xa5kernu, \xc3\x96sterg\xc3\xb6tlandu, ki je bila poimenovana v njeno \xc4\x8dast kot "Pravlji\xc4\x8dna pot vojvodinje Estele". Prav tako je obiskala grad Link\xc3\xb6ping, kjer so jo sprejeli Elisabeth Nilsson, Kristina Zetterstr\xc3\xb6m in Ann-Catrine Hjerdt, \xc5\xbeupanja Link\xc3\xb6pinga._NEWLINE_Estela se je 8. junij 2013 udele\xc5\xbeila poroke svoje tete princese Magdalene in Christopherja O\'Neilla kot tudi 8. junija 2014 krsta njene sestri\xc4\x8dne princese Leonore._NEWLINE_30. julija 2014 sta prestolonaslednica Viktorija in Estela obiskali grad Sollidens._NEWLINE_25. avgusta 2014 je Estela za\xc4\x8dela hoditi v vrtec \xc3\x84ventyret v ob\xc4\x8dini Danderyd v Stockholmu. Vrtec \xc3\x84ventyret je bil ustanovljen leta 1992. \xc3\x84ventyret v \xc5\xa1ved\xc5\xa1\xc4\x8dini pomeni adventura._NEWLINE_13. junija 2015 je Estela slu\xc5\xbeila kot dru\xc5\xbeica na poroki svojega strica.\n_START_SECTION_\nNaziv\n_START_PARAGRAPH_\nEstela je nazivana kot: Njeno kraljevo viso\xc4\x8danstvo princesa Estela \xc5\xa0vedska, vojvodinja \xc3\x96sterg\xc3\xb6tlandska.'